בס"ד, ניסן תשפ"ד

בבא מציעא דף מ"ט, פתיחה להלכות אונאה

**א. ממון ואיסור**

1. **ויקרא כ"ה:** "(יד) וְכִי תִמְכְּרוּ מִמְכָּר לַעֲמִיתֶךָ אוֹ קָנֹה מִיַּד עֲמִיתֶךָ אַל תּוֹנוּ אִישׁ אֶת אָחִיו: (טו) בְּמִסְפַּר שָׁנִים אַחַר הַיּוֹבֵל תִּקְנֶה מֵאֵת עֲמִיתֶךָ בְּמִסְפַּר שְׁנֵי תְבוּאֹת יִמְכָּר לָךְ: (טז) לְפִי רֹב הַשָּׁנִים תַּרְבֶּה מִקְנָתוֹ וּלְפִי מְעֹט הַשָּׁנִים תַּמְעִיט מִקְנָתוֹ כִּי מִסְפַּר תְּבוּאֹת הוּא מֹכֵר לָךְ: (יז) וְלֹא תוֹנוּ אִישׁ אֶת עֲמִיתוֹ וְיָרֵאתָ מֵאֱלֹהֶיךָ כִּי אֲנִי ה' אֱלֹהֵיכֶם".
2. **רש"י שם:** "אל תונו - זו אונאת ממון ... ולא תונו איש את עמיתו - כאן הזהיר על אונאת דברים, שלא יקניט איש את חברו ולא ישיאנו עצה שאינה הוגנת לו לפי דרכו והנאתו של יועץ. ואם תאמר, מי יודע אם נתכוונתי לרעה, לכך נאמר ויראת מאלהיך, היודע מחשבות הוא יודע. כל דבר המסור ללב, שאין מכיר אלא מי שהמחשבה בלבו, נאמר בו ויראת מאלהיך".
3. **צפניה ג' י"ג:** "שְׁאֵרִית יִשְׂרָאֵל לֹא יַעֲשׂוּ עַוְלָה וְלֹא יְדַבְּרוּ כָזָב וְלֹא יִמָּצֵא בְּפִיהֶם לְשׁוֹן תַּרְמִית".
4. **רש"י בבא מציעא, דף מ"ט:** "עד מתי מותר להחזיר - מי שנתאנה, והא דנקט לשון מותר, לאשמועינן דליכא אפילו מי שפרע להחזיר המקח, או שיתן לו אונאתו".
5. **בבא מציעא, דף ס"א:** "אמר רבא: למה לי דכתב רחמנא לאו ברבית, לאו בגזל, לאו באונאה? צריכי...".
6. **בבא מציעא, דף נ"א (בהו"א בלבד):** "איתמר, האומר לחבירו: על מנת שאין לך עלי אונאה, רב אמר: יש לו עליו אונאה, ושמואל אמר: אין לו עליו אונאה. לימא רב דאמר כרבי מאיר, ושמואל דאמר כרבי יהודה. דתניא: האומר לאשה הרי את מקודשת לי על מנת שאין לך עלי שאר כסות ועונה - הרי זו מקודשת, ותנאו בטל, דברי רבי מאיר. רבי יהודה אומר: בדבר שבממון תנאו קיים".
7. **בבא מציעא, דף מ"ט:** "אתמר, רב אמר: שתות מקח שנינו, ושמואל אמר: שתות מעות נמי שנינו".
8. **רא"ש שם, סימן ט"ו:** "והלכתא כוותיה דשמואל. דקי"ל הלכתא כוותיה בדיני. ועוד דתניא כוותיה".
9. **פלפולא חריפתא (לבעל התוספות יום טוב), שם:** "גם הרי"ף כתב והלכתא כשמואל דתניא כוותיה. וי"ל שהוצרכו לכך משום דאפשר דפליגי לענין איסור, והוה הלכתא כרב".
10. **בעל המאור בבא קמא, דף מ"ה באלפס:** "ואף על גב דהלכתא כוותיה [=דרב] באיסורי ואונאה איסורא היא".
11. **מנחת אשר, פרשת בהר:** "הנה עוד יש לדייק מלשון הרמב"ן הנ"ל "המאנה את חבירו לדעת עובר בלאו", דאין איסור אונאה אלא לדעת, וכ"כ ספר החינוך שם ... וצ"ב בשיטת הרמב"ן והחינוך, דמה בין כל איסורי שוגג לשוגג באונאה, דאין בו איסור כלל, ולהדיא כתב הטור (חו"מ רכ"ז) דאף בשוגג עובר באיסור אונאה, ודלא כפי שמשתמע מדברי הרמב"ן והחינוך, ולכאורה מסתבר כדבריו. ונראה לכאורה דהרמב"ן לשיטתו דבאמת אין האונאה בכלל גזילה, אלא דין מסוים הוא, ויסוד גדרו לא בהפסד הממון שגרם לחבירו, אלא בעצם מעשה האונאה והעוול שבו, ולשיטתו אין איסור אלא במאנה לדעת, אבל בשוגג אין בידו חטא כלל, כיון שכל חטאו ופשעו בעובדא שהונה את חבירו, ולא בתוצאת האונאה. וגם הטור הלך בזה לשיטתו, דס"ל דאיסור אונאה בכלל גזל הוא כנ"ל, וא"כ פשוט דאף בשוגג יש בו עבירה, כיון שמ"מ נתאנה חבירו על ידו וכגזילה בשוגג דמי, ודו"ק היטב בזה ...

ויש לעיין אם בני נח נצטוו על האונאה ... ולכאורה אף שאלה זו תלויה ביסוד לאו זה, דלהטור דהוי בכלל גזל הו"ל בכלל ז' מצוות ב"נ, אבל להבנת הרמב"ן לכאורה מילתא אחריתא היא ולא בכלל גזל, וא"כ אין ב"נ בכלל ...

אמנם באמת נראה עיקר, דודאי אף האונאה מאיסורי הממון היא, ודו"ק כי קצרתי".

**ב. האיסור וחובת ההשבה**

1. **רמב"ן ויקרא כ"ה:** "אל תונו - זו אונאת ממון ... ובאמת שהוא הנכון בישוב המקרא. אבל רבותינו אמרו (ב"מ נו א) שאין אונאה לקרקעות, שנאמר או קנה מיד עמיתך, דבר הנקנה מיד ליד, והמקרא הזה כפי פשוטו ולפי מדרשו לדברי הרב בקרקעות הוא. אבל על כרחנו נצטרך להטות מקראות מפשוטן, ונאמר שיהיה כל פסוק עומד בעצמו. יאמר וכי תמכרו ממכר לעמיתך או קנה מיד עמיתך דבר הנקנה מיד ליד אל תונו איש את אחיו, ויחזור ויאמר, במספר שנים אחר היובל תקנה מאתו התבואות וכמספר שני התבואות ימכרם לך, כפי השנים תרבה ותמעיט כי על כל פנים תשיבנו לו ביובל. וכל זה אזהרה ביובל שיזהרו בו לעולם, וחזר ואמר ולא תונו איש את עמיתו, בדברים.

ואני חושב עוד סברא, שודאי המאנה את חבירו לדעת עובר בלאו, בין במטלטלים בין בקרקעות, שבהן דיבר הכתוב אל תונו איש את אחיו במספר שנים אחר היובל, שהוא מזהיר שיקנו וימכרו לפי השנים ולא יונו איש את אחיו. אבל רבותינו חדשו באונאה תשלומים בשתות המקח, וביטול מקח ביותר משתות, ומזה בלבד מעטו הקרקעות לפי שהאונאה בהם אפילו ביתר משתות – מחילה, כמו שהיא מחילה במטלטלים בפחות משתות, אף על פי שהוא אסור להונות כן לדעת, אבל אין דרך בני אדם לבטל ממכרם מפני אונאה מועטת כזו. ודרשו חכמים מפני שאמר הכתוב וכי תמכרו ממכר לעמיתך או קנה דבר הנקנה מיד ליד אל תונו איש את אחיו, למדנו שיש באונאה דין מיוחד במטלטלים שאינו נוהג בקרקעות, והוא חזרת הממון, אבל אזהרת הלאו נוהגת בכולן. ולכך אמר "וכי תמכרו ממכר" לשון רבים, למוכר קרקעות ולמוכר מטלטלין, "או קנה מיד עמיתך", היחיד מהם המוכר המטלטלין מיד ליד, ואמר לכולן "אל תונו", וכיון שייחד והפריש המטלטלין ריבה בהן דין אונאה, והיא בחזרת התשלומין. וזה דבר נכון כפי המדרשים שקבלו רבותינו ברמזי התורה".

1. **רבי עקיבא איגר על השולחן ערוך, חו"מ רכ"ז כ"ט:** "הרמב"ן בפי' החומש והרא"ה בספר החינוך כ' דמ"מ גם הלאו עובר גם באלו ולא מיעט הכתוב אלא מדין תורת אונאה וביטל מקח. ועיין מ"ל פ"ד ה"א ממלוה כתב דמדברי תוס' רפ"ה דב"מ מבואר שחולקים ע"ז וס"ל דאפילו לאו ליכא".
2. **פני יהושע, בבא מציעא נ"ו:** "ונ"ל דבאמת לענין איסורא אפילו בקרקעות אסור להונות לכתחלה, והא דממעטינן מאונאה, היינו דלאו דלא תונו לא קאי עלייהו, וממילא דלא ניתן להשבון להחזיר האונאה, דהא קי"ל כל מאי דאמר רחמנא לא תעביד אי עביד מהני. ומה"ט אפילו באונאת מטלטלים היה ראוי לומר שלא להחזיר האונאה. אלא דאפשר דכיון דקאי בלאו דלא תונו ה"ל כגזל, ומרבינן לה להשבון מוהשיב את הגזילה".

**ג. מחילה, השבה וביטול מקח**

1. **בבא מציעא, דף מ"ט-נ':** "האונאה ארבעה כסף מעשרים וארבעה כסף לסלע, שתות למקח ... אמר רבא, הלכתא: פחות משתות - נקנה מקח, יותר על שתות - ביטול מקח. שתות - קנה ומחזיר אונאה".

**ג1. פחות משתות – מחילה**

1. **רמב"ם מכירה, י"ב ג':** "היתה ההונייה פחות מזה בכל שהוא, כגון שמכר שוה ששים דינר בחמשים ופרוטה אינו חייב להחזיר כלום, שכל פחות משתות דרך הכל למחול בו".
2. **תוספות בבא מציעא, דף נ"ב:** "ופחות מכדי אונאה מוכרה ביפה אפילו אם אין דעתו להחזיר אונאה משום דהוי לאלתר מחילה".
3. **רא"ש בבא מציעא, ד' כ':** "כיון דדרך מקח וממכר בכך דלפעמים הלוקח חפץ במקח זה ומוסיף עליו דמים יותר מכדי שויו ופעמים שהמוכר מזלזל בשומתו בממכרו לפי שאין חפץ זה ערב עליו או שהוא דחוק למעות הלכך עד שתות הוי בכלל דמי מקח ואין כאן שם אונאה כלל, וצריך עיון וירא שמיים יצא ידי כולם".
4. **שולחן ערוך חושן משפט, רכ"ז ו':** "יש להסתפק אם מותר להונות את חבירו בפחות משתות, אם יש באונאה שוה פרוטה".
5. **ספר החינוך, של"ז:** "ועובר על זה ועשה אונאה לחבירו לדעת בשתות או יותר עבר על לאו זה, אבל בפחות משתות התירו זכרונם לברכה להשתכר לתגר מפני תיקון הישוב, שימצאו בני אדם צרכיהם מוכנים בכל מקום".
6. **מנחת חינוך, שם:** "אך הרהמ"ח בסוף המצוה מביא בפי' דבפחות משתות אין איסור כלל ויש להביא ראיה דגם הר"מ סובר כן דכ' וכ"כ הרהמ"ח דאין לוקין על לאו זה דניתן לתשלומין דצריך להשיב ואי אמרת דבפחות משתות ג"כ עובר על הלאו רק דא"צ להשיב א"כ למה לא ילקה על פחות משתות כיון דלא ניתן לתשלומין כמו חובל בחבירו דעובר על לא יוסיף ובהכאה ש"פ דמבואר בתורה תשלומין משלם ואינו לוקה ובחובל בהכאה שאין בה ש"פ כיון דאינו משלם לוקה ה"נ בשתות ניתן לתשלומין אינו לוקה אבל פחות משתות דאינו משלם למה לא ילקה עכצ"ל דאין לאו כלל בפחות מזה אך זה יש לדחות כיון דבאמת צריך לשלם אף פחות משתות רק קי"ל לחז"ל דבפחות משתות מוחל וכיון דמחויב לשלם רק שחבירו מחל לו ה"ל כאילו שילם א"כ אין לוקה".

**ג2. יותר משתות – ביטול מקח**

1. **בבא בתרא, דף פ"ג:** "אמר רב חסדא: מכר לו שוה חמש בשש, והוקר ועמד על שמנה, מי נתאנה? לוקח, לוקח יכול לחזור בו ולא מוכר".
2. **רמב"ם מכירה, י"ג ז':** "העכו"ם אין לו הונייה שנאמר איש את אחיו, ועכו"ם שהונה את ישראל מחזיר הונייה בדינין שלנו, לא יהיה זה חמור מישראל".
3. **מגיד משנה, שם:** "יצא לו ממאי דאמרי' התם ואיתא בע"ז פ' השוכר (דף ע"א) דבבטול מקח יחזיר העכו"ם וה"ה לאונאה".
4. **ים של שלמה בבא קמא, ה' מ"א:** "מ"מ הגוי חייב באונאה של ישראל, כאשר פסק הרמב"ם (ה' מכירה פי"ג ה"ז) אף שאין ראיה ברורה בתלמוד, דלא מצינו בע"ז פ' השוכר (ע"א ע"ב) רק מקח טעות, דהוא בטול מקח, שייך בגוי על הישראל. אבל אונאה לא מצינו להדיא. מ"מ נ"ל דפשיטא דחייב".
5. **מנחת אשר בהר, שם:** "ועוד יש לעיין באונאה יותר משתות דבטל המקח, אם הוא דין מסויים באונאה, וכדין שתות דקנה ומחזיר אונאה, או שמא הוא מהדין הכללי דמקח טעות, וכיין ונמצא חומץ, והמקדש אשה ונמצא בה מום וכדו'. וראיתי בפני יהושע שם שכתב דאין צריך קרא לדין יותר משתות דבטל מקח, וכ"כ באחיעזר שם עיין בדבריהם. אך לדידי צ"ע בזה, דבכל מקום שמצינו מקח טעות, יש בו טעות בגוף המקח, דהיינו בדבר הנקנה, אבל באונאה יותר משתות באמת אין טעות בעצם המקח, אלא בגובה התשלום, ומה סברא יש לבטל את המקח, ומסתבר יותר היה לומר שיחזיר אונאה. דמה בין שתות ליותר משתות לענין חזרת אונאה ...

ומשום כך נראה יותר, דאף הלכה זו דין מסוים באונאה הוא, ולא גדר כללי דביטול מקח, ויסוד הדבר דנמסר הדבר לחכמים לקבוע פרטיה ודקדוקיה של הלכה זו, והם אמרו דיותר משתות בטל מקח ודו"ק בזה".

1. **רמב"ן ויקרא כ"ה:** "ואולי יהיה כל זה אסמכתא, כי הלאו אזהרה בין בקרקע בין במטלטלין, וחזרת הממון בידם קבלה במטלטלין ולא בקרקעות ...".

**ג3. שתות קנה – ומחזיר אונאה**

1. **חדושי הגר"ח, מכירה ט"ו א':** "ואשר יראה מוכרח בזה, משום דבכל אונאת שתות, אי משום דין טעות הלא שתות שוה לפחות משתות דהיה צריך להיות המקח קיים כמו שפסקו זה עם זה, והא דבשתות מחזיר אונאה, הוא רק מגזירת הכתוב בפני עצמו הנאמר באונאה דשתות קנה ומחזיר אונאה, וא"כ הא נמצא דמשום עצם מעשה המקח לא היה צריך להחזיר כלל אונאה, ורק דדין תורה הוא שיחזיר, מדין החזרת אונאה שהוא זה דין וגזירת הכתוב בפני עצמו כמו החזרת גזילה. אשר ע"כ שפיר המקח מתקיים ולא דיינינן ביה דין טעות לגבי המאנה וביטול הפסיקה, כיון דמדין תורה הוא שמחזיר ולא משום עצם מעשה המקח, ע"כ לא דיינינן ביה דין טעות על ידי זה בהמקח".

**ג4. אונאה בזמן הזה**

1. **שו"ת שבט הלוי, ה' רי"ח:** "בענין מחלוקת הפוסקים בחו"מ ריש סי' ר"ט בדבר שאין לו שער ידוע אם יש בו אונאה: הנה דעת הב"י שם כיון דאין לו שער ידוע אין בו אונאה ... ובב"ח שם הקשה ... וסתם אונאה בשו"ע ובזמנינו אינו כמציאות הנ"ל, דהא בסחורה שעושים רבוי ממנה בבית חרושת וקובעים שער אפילו בערך נקרא לענין זה כיצא שער ידוע, ובמחלוקת הנ"ל פשוט דקיי"ל כהב"ח והש"ך דאיכא אונאה כאשר יראה גם מהרמ"א בד"מ, ואם יכול לומר קים לי כהב"י דיעבד עיין בתשובת בית יצחק שם, ובפרט זה עדין צ"ע".
2. **הרב זלמן נחמיה גולדברג זצ"ל, דין אונאה בזמן הזה, בתוך: משפטי ארץ כרך ג':** "כדי לקבוע האם היתה אונאה במחיר – עלינו לדעת קודם מהו שער השוק. וכאן מתעוררת השאלה כיצד יש לחשב את שער השור בזמן הזה ... בימינו המחיר אינו קבוע ומשתנה מחנות אחת לאחרת במידה ניכרת. כיצד נוכל לקבוע, בלא שערשוק, האם יש במיקח איסור אונאה?! ... האפשרות הסבירה יותר היא לבדוק מהו המחיר שבו מוכרות **רוב** החנויות, ועל פי זה לחשב את האונאה ... דרך נוספת לחישוב המחיר היא עריכת שומה, כפי שמקובל בשוק הדירות והרכב ... על פי דברינו עולה שחנויות המוכרות דברים למעלה ממחיר השוק עוברות גם כיום על איסור אונאה. למרות זאת מסתבר שעל אותן החנויות הידועות ביוקרתן, ולמרות זאת הקונים פוקדים אותם, לא יחול איסור אונאה. מכיוון שהמחיר אותו גבוה החנות איננו רק מחירו של המוצר, אלא כולל בתוכו גם את העובדה שמדובר בחנות יוקרה בה קונים האנשים בגלל השם של החנות. אותו הדין קיים גם במוצרים של "פירמה" מסויימת, או שלא מותגים מפורסמים אשר אינם בהכרח איכותיים יותר ממוצרים זהים של חברה זולה יותר. במקרה כזה אין בעצם העובדה שאותה פירמה יקרה יותר בכדי לעבור על דיני אונאה, שכן האנשים מוכנים לשלם גם על השם של המוצר, דבר שיש לו מחיר".
3. **שו"ת מנחת אשר, ג' ק"ז:** "אמנם בהרבה דברים הנמכרים בזמן הזה קשה מאד לקבוע מחיר ואף לקבוע את הגבול העליון והתחתון אי אפשר בדקדוק, דהמסחר כל כך דינמי... והתקשורת מפותחת כל כך ובידו אף להזמין דרך הטלפון ובאמצעים נוספים משלוח לביתו מקצה העולם, ומשום כך קשה לקבוע מחיר מוגדר ...

נראה, שאף הרמ"א יודה לבית יוסף שבזמן הזה למוצרים רבים אין בכלל "שער". כיוון שערכם של המוצרים משתנה חדשים לבקרים לפי ההיצע והביקוש. גם היקף המסחר עצום כל כך, וגורמים רבים משפיעים על המחיר כגון: מוניטין, הוצאות שכירות, היקף המכירות, וכדומה, כך שבעצם ישנם מחירים רבים לאותו המוצר, ו"כל אחד קונה כפי מה שחפץ ... נראה שרק במעט מוצרים שיש בהם מעין מונופול ורק חנויות מועטות מוכרות אותם, ניתן לקבוע מחיר מדויק או ממוצע ולדון באונאת שתות. אבל לגבי רוב החפצים כמו פריטי לבוש, מכשירי חשמל ואלקטרוניקה, רכב משומש וכדומה אין לדון דין אונאת שתות. רק כשהאונאה מופלגת בעליל יותר משישית מכל מה שמקובל בשוק, יש לדון דין ביטול מיקח. היות שגם כיום אין זה מקובל להפקיע שערים באופן לא סביר, וכל מעשה כזה הוא בגדר גזל".